9. ΒΑΣΙΛΙΚΟΝ ΔΙΑΤΑΓΜΑ της 18/21 Μαρτ. 1940 Περί εκχωρήσεως προνομίων του Ελλην. Ταπητουργικού Οργανισμού προς Τραπέζας. Έχοντες υπ’ όψει το άρθρ. 18 του νόμ. 4251 της 26 Ιουλ. 1929 «περί συστάσεως Ελληνικού Ταπητουργικού Οργανισμού», την από 4 Δεκ. 1939 σύμφωνον γνωμοδότησιν του Διοικητικού Συμβουλίου του ως άνω Ταπητουργικού Οργανισμού και το υπ’ αριθ. 60 του 1940 πρακτικόν του Συμβουλίου Επικρατείας, προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν: Άρθρ.1.-Εις τας εν Αθήναις εδρευούσας Εθνικήν Τράπεζαν της Ελλάδος, Αγροτικήν Τράπεζαν, Τράπεζαν Ελλάδος, Εθνικήν Κτηματικήν Τράπεζαν, Τράπεζαν Αθηνών, Τράπεζαν Χίου, Ιονικήν Τράπεζαν, Τράπεζαν Καραβασίλη, Λαϊκήν Τράπεζαν, Τράπεζαν Πειραιώς, Τράπεζαν Ελληνικής Εμπορικής Πίστεως, Εμπορικήν Τράπεζαν, Τράπεζαν Αμάρ, Τράπεζαν Αττικής, Τράπεζαν Λακωνίας και Ιταλοελληνικήν Τράπεζαν, επιτρέπεται η χρήσις πάντων των εν τοις 9-18 άρθροις του Νόμ. 4251 του 1929 προνομίων και μέσων, εφόσον αύται τυγχάνουσι δανείστριαι του Ελληνικού Ταπητουργικού Οργανισμού, κατόπιν δανείων χορηγηθέντων εις τούτον μετά την ισχύν του παρόντος Β.Δ/τος. Άρθρ.2.-Εις τας εν τω προηγουμένω άρθρω Τραπέζας επιτρέπεται ωσαύτως η χρήσις των κάτωθι προνομίων, δια την είσπραξιν απαιτήσεών των προερχομένων εκ δανείων παραχωρηθέντων, μετά την ισχύν του παρόντος Δ/τος απ’ ευθείας εις πρόσωπα ασχολούμενα εις την ταπητουργίαν, και δια ταπητουργικάς εργασίας. Τα προνόμια ταύτα είναι τα των άρθρ. 9 (πλασματικού ενεχύρου), 10 (διαδικασία εκτελέσεως), 11 (αλληλεγγύης), 12 παρ. 1 (υποθήκης), 12 παρ. 2 (απαιτητόν απαιτήσεων) και 17 (κυρώσεις). Άρθρ.3.-Δια την απόλαυσιν των εις το αμέσως προηγούμενον άρθρ. 2 προνομίων και μέσων, απαιτείται ρητή συμφωνία μεταξύ Τραπέζης και οφειλέτου ήτις ισχύει μόνον εφ’ όσον ο οφειλέτης ήθελε προσαγάγη εις την δανείστριαν Τράπεζαν πιστοποιητικόν εκδιδόμενον υπό του Ταπητουργικού Οργανισμού, εμφαίνον λεπτομερώς τας τυχόν υποχρεώσεις και οφειλάς αυτού προς τον Οργανισμόν, ως και τα υφιστάμενα τυχόν πραγματικά ή πλασματικά ενέχυρα υπέρ τούτου. Το πιστοποιητικόν τούτο μνημονεύεται και προσαρτάται απαραιτήτως εις την μεταξύ Τραπέζης και Ταπητουργικού σύμβασιν δανείου, ήτις αφ’ ετέρου εντός δέκα ημερών από της υπογραφής της δέον ν’ ανακοινωθή μερίμνη της δανειστρίας Τραπέζης, και επί αποδείξει εις τον Ταπητουργικόν Οργανισμόν. (Αντί της σελ. 243) Σελ. 243(α) Ελληνικός Ταπητουργικός Οργανισμός 13.Ε.β.7-9 Εις τον αυτόν Υπουργόν ανατίθεται η δημοσίευσις και εκτέλεσις του παρόντος, όπερ ισχύει από της ημέρας της δημοσιεύσεώς του εις την Εφημερίδα της Κυβερνήσεως. 